stanford-oval/wikipedia huggingface dataset:
Uskollinen nainen
Näyttelijät

| 0 | 1 | 2 |
| --- | --- | --- |
|  Norma Talmadge  | … |  Grace Remington   |
|  Ralph Lewis  | … |  John Remington   |
|  Ninon Fovieri  | … |  Remingtonien lapsi   |
|  Francis Carpenter  | … |  Remingtonien lapsi   |
|  Fern Collier  | … |  Remingtonien lapsi   |
|  Ruth Handforth  | … |  sisäkkö   |
|  Eugene Pallette  | … |  Jimmy Briggs   |
|  Georgie Stone  | … |  rähjäinen katulapsi   |
|  Kate Toncray  | … |  rouva Van Dyke   |
|  "Baby" Carmen De Rue  | … |  rouva Van Dyken lapsi   |
|  Violet Radcliffe  | … |  rouva Van Dyken lapsi   |
Aiheesta muualla

Uskollinen nainen Internet Movie Databasessa (englanniksi)
Uskollinen nainen AllMoviessa. (englanniksi)
Uskollinen nainen Silent era -sivustolla (englanniksi)
Uskollinen nainen TCM Movie Databasessa (englanniksi)
Turkin ralli 2018

|  Turkin ralli 2018 |
| --- | --- |
 10. osakilpailu 13 osakilpailusta kaudella 2018. 


Palkintokoroke
Voittaja:   Ott Tänak  Martin Järveoja  (Toyota)
Toinen:   Jari-Matti Latvala  Miikka Anttila  (Toyota)
Kolmas:   Hayden Paddon  Sebastian Marshall  (Hyundai)
Turkin ralli 2018 (virallisesti 11. Rally Turkey Marmaris 2018) oli Rallin MM-sarjan kauden 2018 kymmenes osakilpailu, joka ajettiin 13.–16. syyskuuta. Kilpailun voitti Toyotan Ott Tänak.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Ott Tänak |  Martin Järveoja | Toyota Yaris WRC | 3:59.24,5 |  | 25+3 |
| 2. |  Jari-Matti Latvala |  Miikka Anttila | Toyota Yaris WRC | 3:59.46,8 | +22,3 | 18+2 |
| 3. |  Hayden Paddon |  Sebastian Marshall | Hyundai i20 Coupe WRC | 4:01.10.8 | +1.46.3 | 15 |
| 4. |  Teemu Suninen |  Mikko Markkula | Ford Fiesta WRC | 4:03.35,4 | +4.10,9 | 12 |
| 5. |  Andreas Mikkelsen |  Anders Jæger | Hyundai i20 Coupe WRC | 4:06.36,2 | +7.11,7 | 10 |
| 6. |  Henning Solberg |  Ilka Minor | Škoda Fabia R5 | 4:13.05,1 | +13.40,6 | 8 |
| 7. |  Jan Kopecký |  Pavel Dresler | Škoda Fabia R5 | 4:17.49,7 | +18.25,2 | 6 |
| 8. |  Simone Tempestini |  Sergio Itu | Citroën C3 R5 | 4:19.01,6 | +19.37,1 | 4 |
| 9. |  Chris Ingram |  Ross Whittock | Škoda Fabia R5 | 4:19.45,8 | +20.21,3 | 2 |
| 10. |  Sébastien Ogier |  Julien Ingrassia | Ford Fiesta WRC | 4:20.15,7 | +20.51,2 | 1+4 |
Lähde:
Uumajan lento-onnettomuus

| Uumajan lento-onnettomuus |
| --- | --- |

Yhteenveto
Päivämäärä:  14. heinäkuuta 2019
 :  63°46′N, 20°19′E
Lähtöpaikka:  Uumajan lentoasema
Kuolleita:  9
Eloonjääneitä:  0
Lentokone
Konetyyppi:  GippsAero GA8 Airvan
Matkustajia:  8
Miehistöä:  1
Uumajan lento-onnettomuus tapahtui 14. heinäkuuta 2019, kun pienkone putosi saarelle lähellä Uumajaa Ruotsissa. Onnettomuudessa kuolivat kaikki koneessa olleet yhdeksän ihmistä. Turman uhrit olivat laskuvarjohyppääjiä. Onnettomuus tapahtui koneen ollessa nousuvaiheessa. Kaikki uhrit olivat ruotsalaisia, ja yhdellä heistä oli kaksoiskansalaisuus.
Onnettomuuden tutkinnan loppuraportti julkaistiin syyskuussa 2020. Raportissa todettiin, että lentokoneessa ei havaittu olleen mitään vikaa, joka olisi aiheuttanut onnettomuuden. Koneessa oli kuitenkin ilmeistä ylikuormaa ja hyppääjien sijoitus koneessa oli sellainen, että koneen painopiste ei ollut ihanteellisessa paikassa, vaan kone oli takapainoinen. Koneen saavutettua suunnitellun pudotuskorkeuden lentäjä oli pyytänyt ja saanut luvan saada nousta vielä hiukan korkeammalle pilvien takia. Koneen nopeus oli hidastunut ja painopiste siirtynyt hyppääjien liikkumisen takia ennen kuin laskuvarjohyppääjien oli tarkoitus hypätä koneesta. Kone oli kääntynyt äkillisesti vasemmalle ja alkanut pudota, loppuvaiheessa lähes pystysuoraan. Koneen toinen siipi, korkeus- ja sivuvakain irtosivat sen pudotessa ja kieppuessa.
Tərtər (joki)

Tərtər, Kəlbəcərin piirikunta.
Tərtər (ven. Терте́р, Terter) on Kuran sivujoki Azerbaidžanissa. Sen pituus on 184 kilometriä, valuma-alueen laajuus 2 650 neliökilometriä ja keskimääräinen virtaus 22,9 kuutiometriä sekunnissa.
Tərtər saa alkunsa Karabahvuorilta. Alajuoksullaan se virtaa Kuran-Araksin alangolla, jossa sen poikki kulkee Ylä-Karabahin kanava. Suuri osa vedestä käytetään keinokasteluun. Joen varrella on kaksi vesivoimalaitosta sekä Tərtərin ja Bərdən kaupungit. Yläjuoksulla sijaitsee İstisun entinen kylpyläpaikkakunta.
Uumajan keskusrautatieasema

| Uumajan keskusrautatieasema |
| --- | --- |
 Asemarakennus syksyllä 2010
Perustiedot
Lyhenne:  Uå
Rataosa:  Järnvägslinjen Vännäs–Umeå–Holmsund Botniabanan
Osoite:  Järnvägstorget 903 28 Umeå
Kunta:  Uumajan kunta
Valtio:  Ruotsi
Avattu:  1896
Liikenne
Liikennöitsijä(t):  SJ, Norrtåg
Asemarakennus
Suunnittelija:  Folke Zettervall
Materiaali:  punatiili
Uumajan keskusrautatieasema (lyh. Uå, ruots. Umeå centralstation, Umeå C) on rautatieliikennepaikka Uumajan kunnan keskustaajamassa Uumajassa, Ruotsissa.
Aseman on suunnitellut arkkitehti Folke Zettervall, ja se on rakennettu vuosina 1895–1896. Vuonna 2001 se julistettiin Ruotsin kulttuuriperintökohteeksi. Alueen kunnostaminen aloitettiin heinäkuussa 2010. Asema oli suljettu tämän vuoksi lähes vuoden ajan, jolla välin matkustajaliikenne siirrettiin uudelle Uumajan itäiselle rautatiesamalle.
Uumajan rautatieasema
Asema sisältäpäin
Uudet vaatteet

| Uudet vaatteet Elviira |
| --- | --- | --- |

Studioalbumin tiedot
 Julkaistu: 21. helmikuuta 2007
 Formaatti: CD, digitaalinen lataus
 Tuottaja(t): Mara Salminen
 Tyylilaji: pop
 Kesto: 46.05
 Levy-yhtiö: SonyBMG
Elviiran muut julkaisut
|   | Uudet vaatteet 2007 |   |
Singlet albumilta Uudet vaatteet
 ”Uudet vaatteet” Julkaistu: 28. elokuuta 2006  ”Enkeli” Julkaistu: 8. tammikuuta 2007  ”Pelko” Julkaistu: 23. huhtikuuta 2007
Uudet vaatteet on suomalaisen laulaja-lauluntekijä Elviira Niemisen esikoisalbumi. Nieminen julkaisi albumin 21. helmikuuta 2007 käyttäen Elviira-taiteilijanimeä. Albumi ei sijoittunut Suomen viralliselle albumilistalle.
Kappaleet

Albumin kaikki kappaleet on säveltänyt ja sanoittanut Elviira Nieminen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Päivät | 3.37 |  |  |  |  |  |  |  |
| 2. | Uudet vaatteet | 4.02 |  |  |  |  |  |  |  |
| 3. | Enkeli | 4.00 |  |  |  |  |  |  |  |
| 4. | Hiipuu pois | 4.03 |  |  |  |  |  |  |  |
| 5. | Yksin | 4.19 |  |  |  |  |  |  |  |
| 6. | Mikään ei riitä | 3.30 |  |  |  |  |  |  |  |
| 7. | Uskonut en | 3.36 |  |  |  |  |  |  |  |
| 8. | Tyttö | 3.34 |  |  |  |  |  |  |  |
| 9. | Sanaton | 4.46 |  |  |  |  |  |  |  |
| 10. | Pelko | 4.17 |  |  |  |  |  |  |  |
| 11. | Tarinani | 3.31 |  |  |  |  |  |  |  |
| 12. | Huomenna nukun pitkään | 2.59 |  |  |  |  |  |  |  |
Arvostelut

Dome.fi:
Nyt:
Vertigo:
Tulipunainen kirjain (vuoden 1995 elokuva)

| Tulipunainen kirjain> The Scarlet Letter |
| --- | --- |

Ohjaaja:  Roland Joffé
Käsikirjoittaja:  Douglas Day Stewart
Perustuu:  Nathaniel Hawthornen romaaniin Tulipunainen kirjain (1850)
Tuottaja:   Roland Joffé  Andrew G. Vajna 
Säveltäjä:  John Barry
Kuvaaja:  Alex Thomson
Leikkaaja:  Thom Noble
Pukusuunnittelija:  Gabriella Pescucci
Lavastaja:  Tony Woollard
Pääosat:   Demi Moore  Gary Oldman  Robert Duvall 
Valmistustiedot
Valmistusmaa:  Yhdysvallat
Tuotantoyhtiö:   Allied Stars Ltd  Cinergi Pictures Entertainment  Hollywood Pictures  LightMotive Films  Moving Pictures 
Levittäjä:  Walt Disney Studios Motion Pictures Netflix Disney+
Ensi-ilta:   1995-10-1313. lokakuuta 1995 (Yhdysvallat)  1996-04-2626. huhtikuuta 1996 (Suomi)  
Kesto:  135 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tulipunainen kirjain (engl. The Scarlet Letter) on vuonna 1995 ensi-iltansa saanut Roland Joffén ohjaama yhdysvaltalainen romanttinen draamaelokuva, jonka pääosia näyttelevät Demi Moore, Gary Oldman ja Robert Duvall. Tulipunainen kirjain perustuu Nathaniel Hawthornen klassikkoteokseen Tulipunainen kirjain (The Scarlet Letter, 1850), jonka pohjalta Douglas Day Stewart sovitti elokuvan käsikirjoituksen. Douglas Day Stewart mukautti romaanista ”vapaamman” elokuvasovituksen, joka poikkeaa romaanin alkuperäisestä tarinasta. Elokuvan tuottajina olivat Roland Joffé ja Andrew G. Vajna.
Juoni

Tulipunainen kirjain sijoittuu 1660-luvun puritaaniseen Bostoniin. Englantilaiset Roger (Robert Duvall) ja Hester Prynne (Demi Moore) muuttavat Englannista Massachusettsin lahden siirtokunnan ahdasmieliseen, uskonnolliseen uudisasukasyhteisöön luomaan uutta elämää. Pian Hester rakastuu paikalliseen pastoriin, Arthur Dimmesdaleen (Gary Oldman), mutta hän kätkee tunteensa. Kun Hester saa tiedon intiaanien tappaneen Rogerin, hän ja pastori antautuvat intohimolleen. Hester tulee raskaaksi, mutta hän ei suostu kertomaan lapsen isää. Intiaanien vankina ollut Roger palaa elossa kotiin. Hester synnyttää lapsen ja joutuu kyläläisten kiroamaksi, mutta piinattunakaan hän ei paljasta lapsensa isän nimeä. Hester tuomitaan yksinäisyyteen ja kantamaan vaatteissaan aviorikoksen tulipunaista merkkiä. Pian tämän jälkeen intiaanien ja siirtolaisten välille syttyy sota.
Tuotanto

Ennen Demi Mooren palkkaamista Hester Prynnen rooliin harkittiin myös Sharon Stonea ja Meg Ryania, joka olisi halunnut roolin. Ennen Gary Oldmanin ja Robert Duvallin kiinnittämistä Richard Gereä, Daniel Day-Lewisia, Liam Neesonia ja Anthony Hopkinsia kaavailtiin elokuvan miespääosiin.
Tulipunaisen kirjaimen kuvaukset alkoivat 7. elokuuta 1994. Elokuva kuvattiin Technicolor-elokuvausmenetelmällä Nova Scotian ja Brittiläisen Kolumbian provinsseissa Kanadassa. Nova Scotiassa elokuvan kuvauspaikkoina olivat Shelburnen ja Yarmouthin kaupungit. Brittiläisessä Kolumbiassa elokuvaa kuvattiin Vancouverinsaaren Campbell Riverin kaupungissa, Oyster Riverin kylässä ja Strathcona Provincial Parkissa. Tulipunaisen kirjaimen budjettina oli 46-50 miljoonaa dollaria, ja sen tuotantoyhtiöinä olivat Allied Stars Ltd, Cinergi Pictures Entertainment, Hollywood Pictures, LightMotive Films ja Moving Pictures. Elokuvan kuvaukset saatiin päätökseen 21. marraskuuta 1994.
Julkaisu ja vastaanotto > Julkaisu

Tulipunainen kirjain sai ensi-iltansa Yhdysvalloissa 13. lokakuuta 1995, ja sen Yhdysvaltain teatterilevityksestä vastasi Buena Vista Pictures. Elokuva tuotti avausviikonloppunaan Yhdysvalloissa 4 119 086 dollaria 1 510 elokuvateatterissa. Se tuotti Yhdysvalloissa teatterikierroksensa aikana yhteensä 10 382 407 dollaria 1 518 elokuvateatterissa. Ulkomaiden lipputuloista ei ole tietoa. Suomessa Tulipunainen kirjain sai teatteriensi-iltansa 26. huhtikuuta 1996. Finnkino Oy oli elokuvan teatterilevittäjänä Suomessa. Elokuva oli Suomessa 115. katsotuin elokuva 2 938 hengen katsojamäärällään vuonna 1996. Tulipunainen kirjain julkaistiin Yhdysvalloissa VHS:lle 16. huhtikuuta 1996 ja DVD:lle 4. kesäkuuta 2002. Suomessa elokuva julkaistiin VHS:lle ja DVD:lle 24. syyskuuta 2004. Elokuvan Suomen VHS- ja DVD-julkaisujen levittäjänä oli Finnkino Oy.
Julkaisu ja vastaanotto > Vastaanotto

Tulipunainen kirjain on saanut elokuvakriitikoilta kielteisen vastaanoton. Rotten Tomatoes -sivuston mukaan 14% kriitikoista on antanut elokuvalle positiivisen arvosanan 3/10 keskiarvolla. Keräys perustuu 35 arviointiin. 20 413 käyttäjästä 41% on antanut elokuvalle positiivisen arvosanan 2,8/5 keskiarvolla. Internet Movie Databasen 12 073 käyttäjää on antanut elokuvalle keskiarvon 5,1/10. Elokuvakriitikot ovat kritisoineet elokuvaa siitä, miten elokuvantekijät ovat tehneet elokuvasta alkuperäisestä romaanista poiketen eroottisen ja järjettömän. Demi Moore puolusti elokuvaa, etenkin sen muutettua loppua. Hän kertoi, että elokuvantekijät halusivat kertoa tarinan, joka poikkesi pakosta romaanista, jonka hän sanoi olevan ”hyvin hidas ja ei-elokuvallinen”. Hän lisäsi, että romaanin alkuperäinen tarina sopisi paremmin minisarjaksi, ja että elokuvan tarina tarvitsi erilaisen lopun, jotta elokuvantekijöiden välittämä ”Hester Prynnen perimmäinen sanoma” ei katoaisi.
Julkaisu ja vastaanotto > Palkinnot ja ehdokkuudet

Tulipunainen kirjain oli ehdolla muun muassa seitsemään Razzie-palkintoon, joka palkitsee vuoden huonoimmat elokuvat ja niiden tekijät. Seitsemästä Razzie-ehdokkuudesta elokuva voitti yhden, huonoimman uudelleenfilmatisoinnin tai jatko-osan palkinnon.
| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| Razzie-palkinto | Huonoin uudelleenfilmatisointi tai jatko-osa | Roland Joffé Andrew G. Vajna | Voitto |
| Razzie-palkinto | Huonoin elokuva | Roland Joffé Andrew G. Vajna | Ehdokkuus |
| Razzie-palkinto | Huonoin ohjaus | Roland Joffé | Ehdokkuus |
| Razzie-palkinto | Huonoin käsikirjoitus | Douglas Day Stewart | Ehdokkuus |
| Razzie-palkinto | Huonoin naispääosa | Demi Moore | Ehdokkuus |
| Razzie-palkinto | Huonoin miessivuosa | Robert Duvall | Ehdokkuus |
| Razzie-palkinto | Huonoin pari | Demi Moore joko Robert Duvallin tai Gary Oldmanin kanssa | Ehdokkuus |
| Stinker-palkinto | Huonoin naispääosa | Demi Moore | Ehdokkuus |
| MTV-elokuvapalkinto | Halutuin nainen | Demi Moore | Ehdokkuus |
| People’s Choice -elokuvapalkinto | Suosituin naisnäyttelijä draamaelokuvassa | Demi Moore | Ehdokkuus |
| Political Film Society -palkinto | Ihmisoikeudet |  | Ehdokkuus |
| Political Film Society -palkinto | Rauha |  | Ehdokkuus |
Aiheesta muualla

Tulipunainen kirjain Internet Movie Databasessa (englanniksi)
Tulipunainen kirjain Elonet.
Tulipunainen kirjain AllMoviessa. (englanniksi)
Tulipunainen kirjain Rotten Tomatoes -sivustolla (englanniksi)
Tulipunainen kirjain Box Office Mojossa (englanniksi)
Vahakkaat

Hallavahakas (Hygrophorus hypothejus)
Vahakkaat on ryhmä vaaleaitiöisiä helttasieniä. Vahakkaita sisältäviä sukuja ovat helovahakkaat (Hygrocybe), metsävahakkaat (Hygrophorus), niittyvahakkaat (Camarophyllus) ja savuvahakkaat (Camarophyllopsis). Vahakas-nimitys tulee sienten paksuista ja vahamaisen tuntuisista heltoista.
Turvaohjaus

Turvaohjaus on useimmiten muistiohjelmoitava ohjaus erityisillä tulo-, käsittely- ja lähtöelementeillä, joka turvallisuuskriittisissä järjestelmissä varmistaa riittävän turvallisuuden ja käytettävyyden.
Ohjelmoitavat turvaohjaukset saivat alkunsa 1990-luvulla PSS-turvaohjauksella (Pilz GmbH & Co KG:n rekisteröity tavaramerkki) (joka tuolloin suunniteltiin puristinohjaukseksi), kun työsuojeluviranomainen hyväksyi ne. Sitä ennen ohjaustehtävät hoidettiin sähkömekaanisilla releillä. Näiden relekytkentöjen tavoin modernit turvaohjaukset ovat monikanavaisia, mutta pienempiä, monipuolisempia ja joustavampia.
Tuotehistoria

Turvaohjaukset syntyivät tarpeesta kytkeä turvallisuus ohjelmallisesti samalla tavalla kuin muistiohjelmoitavilla ohjauksilla (SPS). Aluksi järjestelmät olevat keskitettyjä. Myöhemmin seurasivat hajautetut järjestelmät turvaväyläjärjestelmillä. Ohjelmointi tapahtui aluksi samalla tavoin kuin SPS-ohjauksissa, käskykanta vain rajoitettiin muutamiin kieliin kuten IL (Instruction List) tai LD (Ladder Logic/Kontaktplan). Nämä toimenpiteet parantavat turvallisuutta rajoittamalla ohjelmointimahdollisuuksia ohjelmointivirheiden minimoimiseksi. Ensimmäisten järjestelmien painopisteenä oli turvallisuustoimintojen käsittely. Vaikka alusta lähtien turvaohjauksen ohjelmointi vakioautomaatiota varten oli mahdollista, sitä käytettiin vain rajallisesti. Nykyisin käytetään laajalti turvaohjauksia, jotka on joustavampi ohjelmoida käyttämällä moduulikirjaston sertifioituja toimintomoduuleja.
Rakenne ja toiminta

Turvaohjaukset poikkeavat toiminnaltaan vain vähäisessä määrin vakioautomaation ohjauksista. Periaatteessa turvaohjaus koostuu kahdesta muistiohjelmoitavasta ohjauksesta, jotka ajavat rinnakkain samaa käyttöohjelmaa, hyödyntävät samaa tulojen ja lähtöjen prosessikuvaa ja vertailevat jatkuvasti toisiaan. Ristivertailut, tulo-/lähtötasojen testit, saman kelvollisen tuloksen ilmoitus jne. ovat monitasoisia ja monimutkaisia tapahtumia, jotka tällaiset järjestelmät suorittavat sisäisesti. Erikoistoimintoja, kuten esim. merkkipulssien käyttö oikosulkujen tunnistukseen, lukuun ottamatta modernit järjestelmät toimivat kuin muistiohjelmoitavat ohjaukset. Ohjaustoiminnot tallennetaan ohjelmaksi. Ohjaukset ohjelmoidaan niihin kuuluvalla ohjelmalla.
Turvaohjausjärjestelmän rakenne:
kaksi erotettua kanavaa
eristetty rakenne erilaisilla laitteilla
jatkuva tulojen ja lähtöjen testaus
jatkuva käyttötietojen vertailu
jännitteen, virran ja ajan valvonta
turvallinen poiskytkentä vika-/vaaratapauksissa
Käyttö

Ohjauksia käytetään yksittäiskoneiden automatisointiin mutta myös laajempien laitteistojen automatisointiin. Esimerkki:
Työstökoneiden vaara-alueen varmistus
Prosessinohjaus kemian teollisuudessa
Rataosien varustus rataliikenteessä
Aiheesta muualla

Turvaohjaus PSS
Työväenpuolue (Malta)

| Työväenpuolue> Partit Laburista |
| --- | --- |
  
  
Johtaja:  Robert Abela
Ideologia:  sosiaalidemokratia
Poliittinen kirjo:  keskusta-vasemmisto
Maltan parlamentti:  43 / 79
Euroopan parlamentti:  4 / 6
Kansainväliset jäsenyydet:  Euroopan sosiaalidemokraattinen puolue
Kotisivu:  partitlaburista.org
Infobox OKVirheellinen NIMI-arvo: 
Työväenpuolue (maltaksi Partit Laburista) on maltalainen sosiaalidemokraattinen puolue. Se on toinen Maltan kahdesta valtapuolueesta yhdessä kilpailevan kansallispuolueen kanssa. Maltan itsenäistymisestä alkaen (1964) kansallis- ja työväenpuolue ovat saaneet valtaosan äänistä ja olleet hallituksessa vuorotellen.
Perinteisesti työväenpuolue kannatti ulkopoliittista sitoutumattomuutta, siinä missä kansallispuolue oli länsimielisempi. Ollessaan hallituksessa 1971–1987 työväenpuolue lähentyi Kiinan ja Libyan kanssa sekä solmi Britannian kanssa sopimuksen brittiläisten sotilaiden poistamiseksi Maltan alueelta vuonna 1979. Hallitukseen päässeen kansallispuolueen haettua Euroopan unionin jäsenyyttä vuonna 1990 työväenpuolue vastusti, koska halusi maansa ja EU:n välille erityissuhteen ja vapaakauppa-alueen ilman jäsenyyttä unionissa. Parlamenttivaaleissa 1996 työväenpuolue nousi valtaan ja jäädytti jäsenyyshakemuksen, mutta puolueen sisäisten erimielisyyksien takia hallitus hajosi. Ennenaikaisissa parlamenttivaaleissa 1998 kansallispuolue voitti ja Maltan lähentyminen EU:n kanssa jatkui. Euroopan unionin jäsenvaltio Maltasta tuli vuonna 2004. Työväenpuolueelle koitti pitkäkestoinen 15 vuoden oppositiokausi, joka päättyi vuoden 2013 parlamenttivaaleissa Joseph Muscatin johdettua puolueensa vaalivoittoon. Hänen kaudellaan puolue uudistui konservatiivisesta EU-vastaisuudesta huomattavasti liberaalimpaan suuntaan. Joseph Muscat pysyi pääministerinä vuoteen 2020, jolloin hän erosi korruptiota tutkineen toimittaja Daphne Caruana Galizian murhaajien suojeluun liittyvässä skandaalissa. Puolueen uudeksi johtajaksi ja Maltan pääministeriksi nousi Robert Abela.
Puolue sai vuoden 2022 parlamenttivaaleissa 44 edustajan enemmistön parlamenttiin. Paikkamäärä laski yhdellä edustaja Rosianne Cutajarin siirryttyä sitoutumattomaksi vuonna 2023. Europarlamenttivaaleissa 2019 puolue sai neljä europarlamentaarikkoa kuudesta.
Vahakangastakki

Brittinainen vahakangastakissa sotalaivan kannella 1944.
Vahakangastakki eli öljykangastakki on puuvilla- tai pellavakankaasta valmistettu päällys- tai sadetakki, joka on käsitelty vahalla tai öljyvernissalla veden- ja tuulenpitäväksi sekä likaa hylkiväksi.  Vahakangastakin alkuperä on englantilainen ja sitä käytetään alkuperämaassaan yleensä maaseutuoloissa, sekä esimerkiksi pienriistan metsästyksessä ja kalastuksessa. Takit vaativat säännöllistä uudelleenvahausta säilyttääkseen kestävyytensä ja vedenpitävyytensä.
Vahakangastakkeja valmistavat muiden muassa J. Barbour & Sons, John Bardale, Belstaff, Filson, Musto, Puffa ja Royal Scot.
Takin lisäksi täydelliseen öljypukuun kuuluvat olkaimilla ja etusuojuksella varustetut, samasta kankaasta tehdyt housut sekä sydvesti.
Uusi Verso

| Uusi Verso |
| --- | --- |

Kirkkokunta:  Tampereen seurakuntayhtymä
Perustettu:  2005
Johtava pastori:  Ralf-Eerik Friman
Pääkirkko:  Pispalan kirkko Hervannan kirkko
Aiheesta muualla
Sivusto
Uusi Verso on Tampereella toimiva evankelis-luterilaisen seurakuntayhtymän nuorille aikuisille suunnattu jumalanpalvelusyhteisö. Uusi Verso on perustettu vuonna 2005 ja painottaa toiminnassaan yhteisöllisyyttä ja yhdessä tekemistä. Uusi Verso järjestää Varikkomessua Pispalan kirkossa, joka kokoaa joka toinen sunnuntai tilaisuuksiinsa noin 350 ihmistä. Uusi Verso järjestää myös Telakkamessua Hervannan kirkossa. Uuden Verson ja Varikko-yhteisön johtavana pastorina toimii Ralf-Eerik Friman. Aikaisemmin johtajana on toiminut Timo Pöyhönen.
Maahanmuuttovirasto aikoi marraskuussa 2023 palauttaa Irakiin turvapaikanhakijan, joka on kääntynyt kristinuskoon ja osallistunut aktiivisesti yhteisön toimintaan. Yli sata yhteisön jäsentä allekirjoitti vetoomuksen tukeakseen miestä. Korkein hallinto-oikeus keskeytti palautuksen 17. marraskuuta, mikä oli pastori Ralf-Eerik Frimanin mukaan suuri helpotus seurakunnalle.
Aiheesta muualla

Uuden Verson kotisivut
Vaiennut oraakkeli

| Apollon - Vaiennut Oraakkeli> The Trials Of Apollo - The Hidden Oracle |
| --- | --- |

Alkuperäisteos
Kirjailija:  Rick Riordan
Kansitaiteilija:  John Rocco
Kieli:  englanti
Genre:  fantasia, lasten- ja nuortenkirjallisuus
Kustantaja:  Disney-Hyperion
Julkaistu:  2016
Ulkoasu:  sidottu
Sivumäärä:  384
Suomennos
Suomentaja:  Ilkka Rekiaro
Kustantaja:  Otava
Julkaistu:  2017
Ulkoasu:  sidottu
Sivumäärä:  367
ISBN:  978-951-1-30889-8
Sarja: Apollon
Seuraava:  Synkkä Ennustus
Löydä lisää kirjojaKirjallisuuden teemasivulta
Vaiennut oraakkeli (engl.  The hidden oracle) on Rick Riordanin kirjoittama fantasiakirja, joka pohjautuu kreikalaiseen mytologiaan. Kirja on Apollon-sarjan ensimmäinen osa. Otava julkaisi kirjan Ilkka Rekiaron suomennoksena vuonna 2017.
Turun Koroisten kirkko

| Koroisten kirkko |
| --- | --- |
 Koroisten kirkon paikalta löytyneet perustukset
Sijainti:  Koroinen, Turku
Koordinaatit:  60°27′58.8″N, 022°17′17.0″E
Materiaali:  harmaakivi, hirsi, tiili
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Turun Koroisten kirkko eli Koroisten piispankirkko oli Turussa Koroistenniemellä sijainnut keskiaikainen kivikirkko. Nykyisin kirkosta on jäljellä vain runkohuoneen ja kuoriosan perustukset. Piispanistuin siirrettiin Nousiaisista Koroisiin vuonna 1229. Niemeä ympäröimään rakennettiin puolustusvarustukset, ja kirkkorakennuksen lisäksi siellä sijaitsi piispan linnoitettu asunto. Paikalla ollut kirkko säilyi toiminnassa vielä piispanistuimen Turkuun siirtämisen jälkeenkin vuoteen 1396, jolloin vitaaliveljet hävittivät niemen. Tämän jälkeen pitäjän kirkoksi rakennettiin Maarian kirkko.
Koroistenniemen historia ennen kirkkoa

Koroistenniemen piispanistuimen siirtoa edeltävä historia tunnetaan huonosti. Niemeltä on kuitenkin muutama rautakauden loppuun tai keskiajan alkuun ajoittuva löytö. Varsinaiset historiallisen ajan löydöt alkavat sen sijaan esiintyä paikalla 1100-luvun lopusta. Näihin löytöihin kuuluu kymmeniä Knuut Eerikinpojan aikaisia rahoja vuosilta 1167–1195. Niemellä onkin ajateltu sijainneen kauppapaikka ennen hengellisen keskuksen siirtymistä sinne.